અમદાવાદના વટવા વિસ્તારમાં રહેતા ટેમ્પોચાલક સલીમભાઈ મોદન શનિવારે ટેમ્પામાં કંડકટર નરેન્દ્રસિંહ હરમલસિંહ ધાવડિયા (રહે કાલીઘાટી, રાજસ્થાન)ને લઈને અમદાવાદ-વડોદરા એક્સપ્રેસ-વે પરથી પસાર થતા હતા. ત્યારે આણંદ તાલુકાના આંકલાવડીગામ નજીક રોડની સાઈડમાં ઉભેલી ટ્રકની પાછળ આઈસર ટેમ્પો ધડાકાભેર અથડાતા ટેમ્પામાં સવાર કંડકટર નરેન્દ્રસિંહ ધાવડિયાને શરીરે તેમજ માથામાં ગંભીર ઇજાઓ થતાં સ્થળ પર જ મોત નિપજયુ હતું. જ્યારે અકસ્માત થતાં જ ટેમ્પોચાલક સલીમ મોદન ટેમ્પો મૂકી ભાગી છૂટ્યો હતો.